**IEKŠĒJIE NOTEIKUMI**

Limbažos

2017.gada 26.oktobrī Nr.11

**APSTIPRINĀTI**

ar Limbažu novada domes

26.10.2017. sēdeslēmumu

(protokols Nr.18, 47.§)

*GROZĪJUMI izdarīti ar*

*Limbažu novada domes 25.01.2018. sēdes lēmumu (protokols Nr.2, 22.§)*

**Par Limbažu novada izglītības iestāžu tehnisko darbinieku amatu vienībām un darba slodzēm, ko finansē no pašvaldības budžeta**

*Izdoti saskaņā ar likuma „Par*

*pašvaldībām”41.panta pirmās daļas*

*2.punktu,Izglītības likuma 17.panta*

*trešās daļas 10.punktu*

Noteikumos lietotie termini:

**No pašvaldības budžeta finansētā izglītības iestāde** - šo noteikumu izpratnē ir pašvaldības dibināta pirmsskolas izglītības iestāde, sākumskola, pamatskola, vidusskola, ģimnāzija, profesionālās ievirzes izglītības iestāde, interešu izglītības iestāde.

**1 slodze** - šo noteikumu izpratnē ir normālam darba laikam (8 stundas dienā, 40 stundas nedēļā) atbilstoša darba slodze.

**Amats (amatu vienība)** - šo noteikumu izpratnē ir profesiju klasifikatorā iekļautais amata nosaukums.

1. **Vispārīgie jautājumi**
2. Noteikumi nosaka kārtību un principus, kādā pašvaldības budžeta finansētajās novada izglītības iestādēs veido saimnieciskā personāla amatu vienību sarakstus un to slodzes.
3. Izglītības iestādes amatu vienību sarakstus un grozījumus tajos, ņemot vērā attiecīgajam gadam paredzēto finansējumu atlīdzībai, un novada domes lēmumus sagatavo izglītības iestādes vadītājs, saskaņo Limbažu novada pašvaldības Administratīvās nodaļas vadītājs un Izglītības un kultūras nodaļas vadītājs un apstiprina Limbažu novada pašvaldības izpilddirektors.

**II. Amati, kuri izglītības iestādē tiek noteikti atkarībā no izglītojamo skaita**

1. Amatus un tiem atbilstošās darba slodzes, kuras izglītības iestādē aprēķina atkarībā no izglītojamo skaita, katru gadu izglītības iestādes vadītājs nosaka pēc stāvokļa 1.septembrī un saskaņā ar šo noteikumu 1., 2., 3. un 5.pielikumu.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

1. Amata pienākumi, kas saistīti ar darba aizsardzības un ugunsdrošības noteikumu ievērošanas nodrošināšanu iestādē, tiek uzticēti kā papildus pienākumi esošajiem iestādes darbiniekiem, tos ievērtējot darba algā (4.pielikums), ja izglītības iestādei nav noslēgts līgums ar pakalpojumu sniedzējiem. Ar pakalpojumu sniedzējiem līgumsumma nevar būt augstāka, kā noteikta 4.pielikumā, gada griezumā, uz attiecīgo darbinieku skaitu.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

**III. Amati, kuri izglītības iestādē tiek noteikti atkarībā no tehniskajiem parametriem**

1. Apkopēju darba slodžu skaits tiek noteikts pēc aprēķina - viena slodze:

5.1. uz 700 m2 – klašu telpas apkopjamās platības,

5.2. uz 1500 m2 - gaiteņi, aktu, sporta zāles telpu apkopjamās platības,

5.3. dienas apkopējs – uz 4500 m2 apkopjamās platības.

1. Sētnieka darba slodžu skaits tiek noteikts pēc aprēķina - viena darba slodze uz 1 ha apkopjamās teritorijas, bet ne mazāk kā 0,2 slodzes iestādē.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

1. Remontstrādnieka ēku, iekārtu un ierīču apkopei, tai skaitā elektriķa, darba slodžu skaits tiek noteikts pēc aprēķina - viena darba slodze uz 3000 m2 apkopjamās ēku platības (ne vairāk kā 2 likmes iestādē), izņemot Limbažu un Salacgrīvas novadu sporta skolu.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

1. Saimniecības pārziņa darba slodžu skaits tiek noteikts pēc aprēķina - viena darba slodze uz 2000 m2 apsaimniekojamās ēku platības, bet ne vairāk kā viena slodze izglītības iestādei (tai skaitā internāts, sporta komplekss vai halle, pirmsskola), izņemot Limbažu un Salacgrīvas novadu sporta skolu.
2. Izglītības iestādēs, kuras nav pieslēgtas pašvaldību apkures tīklam, apkures sezonas laikā (oktobris - aprīlis) kurinātāja darba slodžu skaitu ēkā ar lokālo centrālo apkuri noteikt, ievērojot darba likumdošanas prasības par darba laiku.
3. Izglītības iestādes struktūrvienībām, kuras izvietotas atsevišķās ēkās, amatu vienības - kurinātājs, dežurants, nosaka kā patstāvīgai iestādei atbilstoši šiem noteikumiem. Ja struktūrvienībā tiek īstenotas tikai pirmsskolas izglītības programmas, amatu vienību noteikšanai tiek ievēroti arī šo noteikumu 11. un 12.punkts.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

1. Amatus un tiem atbilstošās darba slodzes pirmsskolas izglītības iestādē katru gadu izglītības iestādes vadītājs nosaka atbilstoši šo noteikumu 3.pielikumam un ņemot vērā faktisko izglītojamo skaitu 1.septembrī.
2. Pirmsskolas pedagoga palīga darba slodzi izglītības iestādēs, kas īsteno pirmsskolas izglītības programmu, nosaka līdz vienai slodzei uz grupu ar maksimālo izglītojamo skaitu, bet ne mazāku izglītojamo skaitu par 10,5 - pagastu izglītības iestādēs un ne mazāku izglītojamo skaitu par 13 - pilsētas izglītības iestādēs.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

1. Darbiniekiem (apkopējs, dežurants), kuriem jāveic amata pienākumus brīvdienās, lai nodrošinātu pasākumu norisi, tiek piemērota paaugstināta darba algas likme, ja nav iespējams nodrošināt atpūtu kādā citā nedēļas dienā.

13.1 Izglītības iestādēs, kurām ir dienesta viesnīca, tiek noteikti amati - skolotāja palīgs vai dežurants. Iestādēs, kuras īsteno pirmsskolas izglītības programmas un pamatizglītības programmas, dienesta viesnīcā - skolotāja palīgs, nosakot darba laiku no plkst. 21.00 līdz plkst. 8.00, ne vairāk kā 1,5 likmes. Iestādēm ar dienesta viesnīcu, kuras īsteno vispārējās izglītības programmas – dežurants, ievērojot darba likumdošanas prasības par darba laiku, bet ne vairāk kā 3 likmes.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

**IV. Noslēguma jautājumi**

1. Izglītības iestādē, ņemot vērā tās darba specifiku un iestādes vadītāja argumentētu pamatojumu, var noteikt citas amata vienības un to darba slodzes, kā arī palielināt esošo slodžu apjomu, saņemot Limbažu novada domes apstiprinājumu.
2. Izglītības iestādēs jaunas amatu vienības netiek veidotas.
3. Noteikumi stājas spēkā ar 2018.gada 1.janvāri.
4. 13.1 punkts stājas spēkā ar 2018.gada 1.septembri.

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

Limbažu novada pašvaldības

Domes priekšsēdētājs D.Zemmers

**1.PIELIKUMS**

Noteikumiem “Par Limbažu novada izglītības iestāžu tehnisko darbinieku amatu vienībām un darba slodzēm, ko finansē no pašvaldības budžeta”

**Amati, kuri tiek noteikti vispārējās izglītības iestādēs, ievērojot izglītojamo skaitu\***

|  |  |  |  |  |
| --- | --- | --- | --- | --- |
| **Amata nosaukums** | **Darba slodžu skaits, ievērojot izglītojamo skaitu** | | | |
| Līdz 100 | 101-250 | 251-400 | 401 un vairāk |
| Lietvedis | 0,5 | 1 | 1 | 1 |
| Dežurants / Garderobists | 1 | 1 | 3 | 3,5 |
| Dežurants sporta kompleksā | - | - | 2 | 2 |
| Pirmsskolas iestāžu un skolu māsa | 0,25 | 0,5 | 0,75 | 1 |
| Pavārs\*\* | 1 | 1 | 1 | 2 |
| Pavāra palīgs\*\* | 1 | 1,5 | 2 | 2 |

\*Lādezera, Pāles, Vidrižu pamatskolas pēc izglītojamo skaita kopā ar pirmsskolas izglītības iestādes izglītojamiem, veļas pārzinis - mazgātājs, saskaņā ar 3.pielikumu

\*\*ja netiek pakalpojums pirkts kā ārpakalpojums, izglītības iestādēm, kurām ir internāts papildus 0,5 likmes pavārs

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

**2.PIELIKUMS**

Noteikumiem “Par Limbažu novada izglītības iestāžu tehnisko darbinieku amatu vienībām un darba slodzēm, ko finansē no pašvaldības budžeta”

**Amati, kuri tiek noteikti profesionālās ievirzes un interešu izglītības iestādēs, ņemot vērā izglītojamo skaitu**

|  |  |  |  |
| --- | --- | --- | --- |
| **Amata nosaukums** | **Darba slodžu skaits, ņemot vērā izglītojamo skaitu** | | |
| Līdz 100 | 101-250 | 251 un vairāk |
| Lietvedis\*\*\*\* | - | 0,5 | 1 |
| Medicīnas māsa Limbažu un Salacgrīvas novadu sporta skolā | - | 0,3 | 0,3 |
| Saimniecības pārzinis Limbažu un Salacgrīvas novadu sporta skolā | - | 0,3 | 0,3 |
| Dežurants \* | 1 | 1,5 | 1,5 |
| Skaņu operators\*\* | 1 | 1 | 1 |
| Jaunatnes lietu speciālists\*\*\* | - | - | 1 |
| Jaunatnes darbinieks\*\*\* | - | - | 1 |

\*papildus vērtē iestādes darba laiku - Limbažu Bērnu un jauniešu centrā un Limbažu Mākslas skolā

\*\*tikai Limbažu Bērnu un jauniešu centrā

\*\*\*Limbažu Bērnu un jauniešu centrā darbam ar jaunatni visā Limbažu novadā

\*\*\*\*Limbažu Bērnu un jauniešu centra izglītojamo skaitam piemēro koeficientu 0,5

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

**3.PIELIKUMS**

Noteikumiem “Par Limbažu novada izglītības iestāžu tehnisko darbinieku amatu vienībām un darba slodzēm, ko finansē no pašvaldības budžeta”

**Amati, kuri tiek noteikti pirmsskolas izglītības iestādē, ievērojot izglītojamo skaitu**

|  |  |  |  |  |  |
| --- | --- | --- | --- | --- | --- |
| **Amata nosaukums** | **Darba slodžu skaits, ņemot vērā izglītojamo skaitu** | | | | |
| Līdz 50 | 51-100 | 101-150 | 151-180 | 181 un vairāk |
| Lietvedis | - | 0,2 | 0,4 | 0,5 | 0,5 |
| Pavārs\* | 1 | 1 | 1 | 1 | 1,5 |
| Pavāra palīgs\* | 0,5 | 1 | 1 | 1,5 | 1,5 |
| Veļas pārzinis – mazgātājs | 0,2 | 0,5 | 0,75 | 1 | 1 |
| Pirmsskolas iestāžu un skolu māsa | - | 0,25 | 0,5 | 0,5 | 0,5 |

\*ja netiek pakalpojums pirkts kā ārpakalpojums, ēdināšanas pakalpojums un veļas pārzinis – mazgātājs Umurgas bērnu namam papildus 0,5 likmes, pirmsskolas iestāžu un skolu māsa 0,25 likmes

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*

**4.PIELIKUMS**

Noteikumiem “Par Limbažu novada izglītības iestāžu tehnisko darbinieku amatu vienībām un darba slodzēm, ko finansē no pašvaldības budžeta”

**Darba samaksa par amata pienākumu pildīšanu, kas saistīti ar darba aizsardzības un ugunsdrošības noteikumu ievērošanas nodrošināšanu iestādē\***

|  |  |
| --- | --- |
| **Darbinieku skaits iestādē** | **Darba samaksa EUR** |
| Līdz 20 | 40,00 |
| Līdz 40 | 55,00 |
| Līdz 60 | 70,00 |
| Līdz 80 | 85,00 |
| Līdz 100 | 95,00 |

\*Ja šie pakalpojumi netiek pirkti uz līguma pamata

**5.PIELIKUMS**

Noteikumiem “Par Limbažu novada izglītības iestāžu tehnisko darbinieku amatu vienībām un darba slodzēm, ko finansē no pašvaldības budžeta”

**Amati, kuri tiek noteikti vispārējās izglītības iestādēs, ievērojot izglītojamo skaitu**

|  |  |  |  |  |
| --- | --- | --- | --- | --- |
| **Skolotāja palīgs dabaszinībās/ informācijas sistēmu uzturētājs** | **Izglītojamo skaits līdz 100** | **Izglītojamo skaits līdz**  **101-150** | **Izglītojamo skaits līdz**  **150-200** | **Izglītojamo skaits līdz**  **201 un vairāk** |
| Pamatizglītības pakāpē | 0,4 | 0,6 | 1,0 | 1,5 |
| Vidējās izglītības pakāpē | 0,6 | 1,0 | 1,5 | 2 |

\* līdz 2018.gada 31.augustam skolotāja palīgs dabaszinībās/informāciju sistēmu uzturētājs – Limbažu novada ģimnāzijā 2,5 likmes, Limbažu 3.vidusskolā 3,5 likmes

*(grozījumi izdarīti ar Limbažu novada domes 25.01.2018. sēdes lēmumu (protokols Nr.2, 22.§))*